મોરબીની આવી દુર્દશા જોઇને નાગરિકો તોબા પોકારી ચૂકયા છે અને આવી દુર્દશા માટે પાલિકાના કોંગ્રેસના પદાધિકારીઓ અને અધિકારીઓને દોષ આપી રહ્યા છે તેવી સ્થિતિ વચ્ચે આજે મોરબીના ધારાસભ્યની ઓફીસ પાસે ઉભરાતી ગટરની ગંદકી જોવા મળી હતી શનાળા રોડ પર હોટલ મહેશ વાલી શેરીમાં ધારાસભ્ય બ્રિજેશ મેરજાનું કાર્યાલય આવેલું છે જે શેરીમાં ઉભરાતી ગટરના ગંદા પાણી રોડ પર આવી ગયા હતા અહી નજીકમાં જ ખાનગી શાળા અને કોલેજ પણ આવેલી છે જેથી વિદ્યાર્થીઓમાં રોષ ભભૂકી ઉઠ્યો છે સાથે જ ધારાસભ્યના કાર્યાલય પાસે ઉભરાત ગટરના દ્રશ્યો ઘણું બધું કહી જાય છે અને પાલિકા કચેરીએ ઉભરાતી ગટરની રજૂઆત કરનાર પણ વિચાર કરતા હશે કે ધારાસભ્યના કાર્યાલય પાસે જો આવો પ્રશ્ન હોય અને તે ઉકેલવામાં પણ પાલિકા તંત્ર રસ દાખવતો ના હોય ત્યારે સામાન્ય નાગરિકોએ તો ભૂલી જ જવાનું રહે છે. Loading. . .